url: =Tuɣal-d twaɣit ugar n wakken tella - La Dépêche de Kabylie\nAccueil Tamazight Tuɣal-d twaɣit ugar n wakken tella\nYennerna s waṭṭas ugemmuḍ n waṭṭan Covid-19\nAṭṭas i yenwan yekfa waṭṭan n Covid-19 imi yettwakkes ukman deg lwilaya n Tizi Uzzu. Acu kan deg yiwellihen i d-ffkan yimejjayen, nnan-d xas ulamma ad ffɣen medden, ilaq fell-asen ad qaddren kra n tɣawsiwin, gar-asent asexdem n tekmamin, tarda n yifassen yal tikkelt u ad ttembaɛaden gar-asen. Ma deg unnar, yeḍra-d wayen-nniḍen, serḥen yimdanen i yiman-nsen am wakken ulac akk ayen yeḍran. Qlilit wid yesexdamen ttawilat-agi n useḥbiber ɣer waṭṭan n Coronavirus.\nSegmi i yettwakkes ukman deg lwilaya n Tizi Uzzu, i d-yelhan niqal s useḥbiber ɣef waṭṭan-agi deg wagguren yezrin u i d-yefkan igemmaḍ igerrzen, ha-t-an yettnerni tura ugemmuḍ n yimdanen i yeṭṭfen Covid-19 ɣef wakken i t-id-wekkden yimḍebbren n tezmert n lwilaya n Tizi Uzzu. Imḍebbren i d-yennan urǧin tesaweḍ lwilaya n Tizi Uzzu agemmuḍ am win n tura anda ara naf azal n 170 n yimdanen i yettaṭṭaf waṭṭan n Covid-19 u mmuten 19 seg wass n 25 ar 30 deg waggur-agi i deg-i nella. Xas ulamma yella-d waya, meɛna amur ameqqran n yimdanen mazal-iten ur ttamnen ara s waṭṭan-agi, ayen yeǧǧan ad d-yini yiwen urgaz :’’Win yebɣan ad iẓer u ad yekkes ccekk ɣef yiman-is, yeshel maḍi.\nAd iruḥ ɣer sbiter, ad yemsalam akked wid ihelken, syin, ad yerǧu ad iwali ma ad t-yenṭeḍ neɣ ala. Deg taggara, ad aɣ-d-yerr s lexbar. Ma d asfuǧǧeɣ-agi, neɛya seg-s’’. Seg 7 yunyu iɛeddan, uɣalen yimdanen ula ɣer tmeɣriwin, inejmuyeɛ deg ssuq neɣ anda-nniḍen, wammag deg temdinin timeqqranin, ulac akk aḥezzeb, am wakken acemma ur yeḍri, ula sdaxel n tḥuna, ur ttqadaren ara iwellihen. Ɣef waya i yennerna ugemmuḍ n wid i t-yeṭṭfen deg temdinin timeqqranin, yecban tamdint n Tizi Uzzu, Iɛezzugen, Larebɛa Nat Yiraten, Draɛ Ben Xedda…atg. Tawaɣit-a, tesenṭṭeq-d i tikkelt-nniḍen imejjayen n tama-agi i wakken ad sutren aqader n yiwellihen n useḥbiber ɣef waṭtan-agi. Sutren ula deg yimḍebbren teɛna temsalt i wakken ad d-afen tifrat i ustehzi-agi n yimdanen.\nḌelben ula d tuɣalin ɣer ukman, ladɣa tura imi i bdan la ttuɣalen ttawilat n usiweḍ yerna mebla aqader n useḥbiber ɣef Covid-19. S umata, aya-agi, yeɛna akk tamurt n Lezzayer, imi taggara-agi yenṭeg ugemmuḍ n wid yuḍnen aṭṭan-a armi qrib yewweḍ 400 n yimdanen i t-ihelken deg wass. Deg snat n smanat-agi iɛeddan, ttaṭṭafen-t, yal ass, ugar 500 n yimdanen.\nArticle précédentMazal ṣṣut-ik ad yebbeεzeq\nArticle suivant« Sɛiɣ acu ara d-awiɣ i yidles-nneɣ, fkiɣ-d ihi cwiṭ seg-s »


timestamp: atn

url: =Irbiben n El Quds, irbiben n Doha, irbiben n... ! - Le Matin d'Algérie\nAccueilIdéeIrbiben n El Quds, irbiben n Doha, irbiben n... !\nAwal-nnaɣ, mačči akken ad d-nernu tuzzma deffir temlilit n wid iṭṭfen anzel di Lezzayer tamanaɣt (adabu), akked imyuraren d-iwwin tabuqalt n laâr si Doha (1). Iban ur iffir, ma d amkan n jiniral ameqqran, mačči d win i d amkan-is.\nAwal-nnaɣ mačči d tuzzma ɣef wid yuraren din, neɣ wid yewwten abendayer d tiɣratin mi d-usan imyuraren si Doha. Targagayt n tqesrit tella deg-nnaɣ, deg idammen si zik ; gan-as inzi imezwura (2).\nTamsalt-a tesban-d anda yella wugur ameqqran di tmurt n Lezzayer akked tmura n Tmazɣa akken akk llant.\nUgur, d asɣen yellan gar tmura n Tmazɣa (Taferka n Ugafa), akked tmura n wagmuḍ i yellan akkin i Maser, d Agmuḍ Anemmas/‘’Moyen Orient’’. Asɣen yellan, d ddin n tinneslemt, d tutlayt n taârabt, neɣ yella wayen nniḍen ?\nD win i yessefken ad ifru akken ad ikkes uxeclaw di tiṭ. Acku, tamurt n Lezzayer yiwet i yellan, ur izmir yiwen ad as-iqqen sin wudmawen, sin imezruyen imgaraden.\nAmur ameqqran n Izzayriyen ẓran nitni d Imaziɣen, mɣin-d si nnig 30 leqrun n umezruy neɣ ugar, seg imennuɣen n ijedditen-nsen, mi yeffeɣ yiwen imnekcem ad d-yas wayeḍ deg umkan-is. D amezruy n Tmazɣa, ilha neɣ diri-t, wicqa, tamurt tella ur tengir,\nIlla umur n Izzayriyen i yesderɣel udabu akked ikabaren, si tallit n PPA n Messali armi d FLN, akked wid n tinneslemt ass-a, wid i yefkan iẓuran-nsen akkin i Sinaï. Zun syin i d-frurxen, d ddin i ten-id-islulen mačči d aẓar. Tikerkas ttwassnent ; d aseqdec n umezruy i wammud/lfayda n tsertit taârabt-tinneslemt.\nYal amdan izmer ad iwwet ad d-iqqen aẓar-is ansi yebɣa, si yal tamurt, ad iseddu yal tamacahutt (légende), ma d tin ara yernun ccan i yijedditent-is, akken ccan-nni akked tfenṭazit ad t-id-awḍen netta. D ayen illan di yal tamurt. S tedrimt, llan wid yettarun amezruy ‘’sur mesure’’, i twacult ibɣan ad d-tesnulfu tajaddit ur nelli !\nDi tallit-is, baba-s n Abdelqader Ibnu Hacem (Emir Abdelkader), isnulfa-d aẓar si tmurt n Hiǧaz (Saâudya), inna-yas-d lmelk : « mmi-k ad ibedd d agellid » !\nDeg umagrad-a, ur d-nessekcam tiḥila n « curafa » i d-issemɣin ijedditen-nsen si tmurt n Mekka, akken ad sxedmen ddin ineslem i lfayda-nsen, taggara ad asen-sudunen yemdanen aqerru-nsen d ufus-nsen.\nAnda yella wugur, mačči di tmucuha yellan, ugur d wid iran ad beddlen udem akked umezruy i tmurt deg llan, akken ad tt-skecmen di tmucuha-nsen.\nTidett, ulac tamurt ibedden ɣef yiwen uẓar kan n warraw-is. Tamurt tbedd ɣef izerfan isdduklen arraw-is, ansi bɣun usan-d, akken bɣun ilin, d imellalen, d iberkanen neɣ d iwraɣen, akken ibɣu yili ddin-nsen neɣ ur illi.\nIzzayriyen-a i yeqqnen iman-nsen ɣer wagmuḍ, drus i yellan, d wid i yewten di 1948 ad fken Izzayriyen (volontaires) akken ad nnaɣen, ad mmten di Palestine, syin snulfan-d ayen meqqren ugar di 1949 (crise dite berbériste).\nAr ass-a, mazal d-neffiɣ si tḥila-nni. Tura d asuffeɣ n wannay n Palestine di yal tikli, di yal annar deg tufrar tmurt n Lezzayer, zun d tarbibt n tmura nniḍen.\nMaca, ur iffir yiwen iṭij s uɣerbal. D nitni i d irbiben n Doha, n Ryad,… mačči d tamurt-nnaɣ.\n1) ‘’Coupe arabe !’’. Snulfan-d beṭṭu gar tmura deg unnar n football i yesdduklen amaḍal, nnig ONU. Azekka ad d-tennulfu ‘’coupe Romanoff’’ (ɣas tella deg wayen nniḍen !). Idrimen n petrol n igelliden n wagmuḍ (Qatar, Emirates, Sâudya) skecmen tawekka di yal tamurt.\n2/ « Awtul d afessas, rnu-yas abendayer ».\nAbdelqader Ibnu Hacem\nArticle précédentRépression et manipulation de l’opinion\nArticle suivantQuinze magistrats élus membres au CSM


url: =Tiqsiḍin n Wedlis Iqedsen Aḥemmal n waman - Site officiel des Témoins de Jéhovah\nDI BEṚṚA n lbabuṛ-nni, imdanen ţkemmilen tudert-nsen am zik. Ugin ad amnen belli a d-yas uḥemmal n waman. Ţmesxiṛen ahat akteṛ. Lameεna qrib taḍṣa-nsen a sen-tuγal d imeṭṭi.\nAsmi ur bnin ara fell-as, tebda tekkat lehwa. Kra kra, ikkat-ed ugeffur d iceṛcuṛen. Ayen akk i d-yenna Nuḥ yeḍra. Lameεna tura dayen ifut lḥal, ulac win izemren ad ikcem γer lbabuṛ-nni. Yahwa izemmem mliḥ tawwurt.\nS lemγawla, uγalen waman-nni d isaffen imeqranen i gγummen akk izuγar (luḍa). Aman-agi sseγlin ttjuṛ, reffden srusun iẓra imeqranen yerna xedmen aṭas n lḥess. Imiren imdanen tekcem-iten tugi, dγa ulin γer imukan εlayen. Ah! Acḥal i nedmen tura imi ur ḥessen ara i Nuḥ yerna ur kcimen ara γer lbabuṛ-nni asmi i mazal teldi tewwurt! Lameεna tura ifut lḥal.\nAman ţzidin rennun. Ageffur ikkat 40 n wussan d 40 n wuḍan. Iḥemmalen n waman γummen tiγaltin yerna leḥqen ula d ixfawen n idurar. Akken i t-id-yenna Ṛebbi, imdanen d lḥiwan meṛṛa yellan di beṛṛa n lbabuṛ mmuten. Lameεna ḥaca wid yellan daxel-is i gmenεen.\nNuḥ d warraw-is xedmen akken ilaq lbabuṛ-nni. Asmi i t-refden waman, yebda yeţţifrir. Yiwen wass, yeḥbes ugeffur dγa iḍall-ed yiṭij. Ayen akk i sen-d-yezzin yessewham! Lqaεa meṛṛa tuγal d lebḥeṛ ameqran. Ḥaca lbabuṛ-nni i tezmer aţ-ţwali tiṭ sennig waman.\nTura mmuten leγwal-nni. Ur ţţuγalen ara ad qehren imdanen. Mmuten akk nutni ţ-ţyemmatin-nsen d yemcumen nniḍen meṛṛa. Lameεna acu yeḍran d ibabaten-nsen?\nIbabaten n leγwal-nni ur llin ara d imdanen am nekni. Llan d leṛwaḥ, yeεni d lmalayek, i d-iṣubben γer lqaεa akken ad εicen am yemdanen. Asmi i d-iwet uḥemmal n waman ur mmuten ara d yemcumen nniḍen. Ǧǧan lǧeţţa-nni n wemdan i lsan, uγalen s igenni am lmalayek. Lameεna ur sen-iεemmed ara Ṛebbi ad uγalen γer twacult-is n lmalayekkat. Uγalen d lmalayekkat n Cciṭan i geţţusemman leǧnun deg Wedlis Iqedsen.\nṚebbi issker-ed aḍu i d-ihubben γef lqaεa, dγa bdan neqqsen waman. Σeddan xemsa wagguren d wamek i gers lbabuṛ-nni γef yixef n wedrar. Mi εeddan kra n wussan nniḍen, wigad yellan daxel n lbabuṛ-nni bdan ţwalin tiqucac n idurar. Aman ţkemmilen neqqsen.\nMbeεd, Nuḥ iserreḥ i tgerfa γer beṛṛa. Tefferfer, lameεna ur tεeṭṭel ara tuγal-ed axaṭer ur tuﬁ ara amkan iwulmen anda ara ters. Teţṛuḥu acḥal d abrid, lameεna daymen teţţuγal-ed γer lbabuṛ-nni.\nNuḥ yebγa ad iẓer ma ṭṭaxxṛen waman γef lqaεa, ihi iserreḥ i tetbirt γer beṛṛa. Titbirt-nni tuγal-ed ula d neţţa-t axaṭer ur tuﬁ ara amkan anda ara ters. Nuḥ iserreḥ-as abrid wis sin, tikkelt-a tuγal-ed s yifer n tzemmurt deg yimi-s. Swakka i geẓra Nuḥ belli wexxṛen waman γef lqaεa. Nuḥ iserreḥ-as i tetbirt-nni abrid wis tlata, tikkelt-a tufa amkan yekkawen, γef waya ur d-tuγal ara.\nTura Ṛebbi yenna i Nuḥ: ‘Ffeγ si lbabuṛ, kečč ţ-ţwacult-ik. Ssufeγ daγen lḥiwan meṛṛa yellan yid-ek.’ Nuḥ ţ-ţwacult-is qqimen daxel n lbabuṛ-nni akteṛ n useggas. Nezmer a nxayel acḥal i feṛḥen mi d-ffγen γer beṛṛa yerna mazal-iten ddren!\nLaṣel n ddunit 7:10-24; 8:1-17; 1 Buṭrus 3:19, 20.\nAcuγer ur yezmir yiwen ad ikcem γer lbabuṛ asmi i tebda tekkat lehwa?\nAcḥal n wussan d wuḍan i d-iwet ugeffur s lqeḍra n Yahwa? Sani i wwḍen waman-nni?\nAcu yeḍran d lbabuṛ-nni asmi i γummen waman lqaεa?\nMenεen leγwal-nni di lḥemla n waman? Acu yeḍran d ibabaten-nsen?\nAcu yeḍran d lbabuṛ-nni mi εeddan xemsa wagguren?\nAcimi i gserreḥ Nuḥ i tgerfa γer beṛṛa n lbabuṛ-nni?\nAmek i geẓra Nuḥ belli wexxṛen waman γef lqaεa?\nAcu yenna Ṛebbi i Nuḥ ţ-ţwacult-is asmi i sεeddan akteṛ n useggas di lbabuṛ-nni?\nΓer Laṣel n ddunit 7:10-24.\nS wacu i tegla lḥemla-nni n waman? (Laṣel 7:23)\nAcḥal n wussan i gεeddan d wamek i neqsen waman γef lqaεa? (Laṣel 7:24)\nΓer Laṣel n ddunit 8:1-17.\nAmek i d-isbeggen Laṣel n ddunit 8:17 belli ur ibeddel ara lebγi n Yahwa γef wayen yeεnan lqaεa? (Laṣel 1:22)\nΓer 1 Buṭrus 3:19, 20.\nAmek i gḥuseb Ṛebbi lmalayek-nni i t-iεuṣan, asmi i uγalent s igenni? (Yuda 6)\nYahwa izmer ad isellek iqeddacen-is. Amek taqsiṭ n Nuḥ ţ-ţwacult-is tesseǧhad liman-nneγ deg wannect-a? (2 Buṭ. 2:9)


url:
=Tamenzut n imyura.net yunyu 2009\nZhafit le Mer 3 Juin - 20:35\nAsmekti n 20 yebrir deg iγil n Tala\nAsmekti n 20 yebrir yuγal d ansay deg tudrin. Zik, anagar deg tesdawiyin, d kra n iγerbazen nniḍen, i deg yettili kra usarag neγ n ccna neγ n umezgun.\nTaddart n Iγil n Tala d yiwet seg tudrin ur yeğğin ara ansayen n tmurt ad ttwattun. Tiddukla ASSIREM γas akka i d-tlul maca seg tlalit ar tikli, ur tmured, ur tgin deg dduḥ. Ahil ines i wesmekti n Tefsutin n imaziγen, tifsutin deg mmuten yeqbayliyen akk d teqbayliyin, tifsutin deg ttwawten yeqbayliyen akk d teqbayliyin, mači d ahil aweεni.\nAwal γef tmacahut « Tuεwijt iḍarren »\n

\nTasuta n zik teqqar : “ tamεayt deffir imensi”.\nAya yeskanay-d tella lbaḍna neγ sser deg yal tamεayt,\nγaf waya i tent-id-ttawin deffir imensi, mi ara d-teγli tallest.\nSγur : Ǧamal Benεuf\nWid yeṭṭafaren amezgun s umata, iqeddacen di taγult (domaine) umezgun amaziγ ladγa, wehmen, u baten imi ur tettekki terbaεt umezgunt «Tigawt d wawal» n tiddukla Numidya n Wehran deg teẓrigt(édition) tamenzut n wussan umezgun amaziγ n tmazγa, deg Tizi-Wezzu, ussan si 6 ar 12/05/2009; kra seg-sen uran-aγ-d neγ ssawlen-aγ-d akken ad ḥṣun tamentilt (ssebba) n waya?!\nI MUḤEND U YEḤYA: Tuffγa isidiyen imaynuten n Sεid At Mεemmer\nIsefra imaynuten n Sεid At Mεemmer a ffγen-d ass n 05.05.2009 di sin isidiyen s wezwel "I MUḤEND U YEḤYA."\nYezmer wemdan ad yaf isidiyen akk n Sεid (imaynuten d yeqburen) di tḥanut TALA ISEFRA yellan di ebay.fr


url: = Galatians 4 Kabyle: NT\nBible > Kabyle: NT > Galatians 4\n1Atah wayen i bɣiɣ a t-id-iniɣ : qqaṛeɣ-awen skud win ara iweṛten mazal-it meẓẓi, ur yemxalaf ara nețța d win yellan d akli, ɣas akken d nețța ara yuɣalen d bab n kullec ; 2lameɛna ilaq-as ad yaɣ awal i wid ițelhayen yid-es, iseddayen lecɣal-is, alamma yessaweḍ leɛmeṛ akken i d-iweṣṣa baba-s. 3Akken daɣen ula d nukni asmi nella meẓẓiyit, nɛac seddaw leḥkum n leqwanen n ddunit, 4meɛna asmi i d-yewweḍ lweqt i ɣ-iweɛɛed Sidi Ṛebbi, iceggeɛ-ed Mmi-s i d-ilulen si tmeṭṭut, iɛac seddaw leḥkum n ccariɛa, 5iwakken a d-ifdu wid yellan seddaw leḥkum n ccariɛa, iwakken a nuɣal d arraw-is. 6Tura imi nuɣal d arraw n Sidi Ṛebbi, ifka-yaɣ-d ɣer wulawen-nneɣ Ṛṛuḥ n Mmi-s s wayes i nessawal i Ṛebbi : « Abba » ! Yeɛni : a Baba ! 7S wakka, ikkes fell-awen uzaglu n tkelwa, tuɣalem seg warraw-is ; ma tellam seg warraw-is, d kunwi ara iweṛten ayen i wen-iwɛed Sidi Ṛebbi s ṛṛeḥma-ines.\n8Zik-nni ur tessinem ara Ṛebbi yerna tețɛebbidem lemqamat d ssadaț deg umkan n Ṛebbi. 9Lameɛna tura mi tessnem Ṛebbi, yerna nețța iḥseb ikkun d arraw-is, amek armi tebɣam aț-țuɣalem ɣer lɛaddat n zik ur nesɛi lmeɛna iwakken aț-țilim seddaw uzaglu-nsent ? 10Tețțakem lqima i leɛyudat n kra wussan, kra wagguren, kra lewqat d kra yiseggasen ! 11Uggadeɣ ayen i nɛețțabeɣ akk fell-awen iṛuḥ baṭel.\n12Ay atmaten di leɛnaya-nwen, uɣalet am nekkini, imi ula d nekk lliɣ am kunwi. Ur iyi-texdimem acemma n diri. 13Ur tecfim ara belli d lehlak i yi-ṭṭfen ɣuṛ-wen mi wen-beccṛeɣ lexbaṛ n lxiṛ ass amezwaru. 14?as akken lehlak-iw yeɛfen, ur teɛyim deg-i, ur iyi-teḥqiṛem, lameɛna telham yis-i am akken d lmelk n Sidi Ṛebbi neɣ d Ɛisa Lmasiḥ s yiman-is i lliɣ. 15Anda-t lfeṛḥ-nni-nwen n zik ? Acu i gedṛan yid-wen ? Zemreɣ ad cehdeɣ fell-awen belli, lemmer d ayen iwumi tzemrem a t-txedmem, tili tekksem-d allen-nwen iwakken a yi-tent-id-tefkem. 16Eɛni uɣaleɣ awen tura d aɛdaw imi i wen-d qqaṛeɣ tideț ? 17Imdanen-agi țbegginen-awen-d belli ḥemmlen-kkun, lameɛna nutni ččuṛen ț-țiḥila ; bɣan kan a kkun sbeɛden fell-i iwakken a ten-tettebɛem nutni. 18Yelha ma ixeddem yiwen lxiṛ, mačči kan m'ara iliɣ gar-awen lameɛna di mkul lweqt. 19Ay arraw-iw, aql-i nɛețțabeɣ tura daɣen ɣef ddemma-nwen am tmeṭṭut yeṭṭfen addud, alamma iban-ed Lmasiḥ deg-wen. 20Acḥal mennaɣ ad iliɣ gar-awen di teswiɛt-agi i wakken a wen-d mmeslayeɣ akken nniḍen, axaṭer aql-iyi tḥeyyṛeɣ ɣef ddemma-nwen.\n21Init-iyi-d, kunwi yebɣan aț-țilim seddaw leḥkum n ccariɛa, eɛni ur teslim ara i wayen i d-teqqaṛ ccariɛa ? 22Atah wayen i d-teqqaṛ : Sidna Ibṛahim yesɛa sin warraw-is, yiwen seg Haǧiṛa yellan ț-țaklit, wayeḍ seg Saṛa yellan ț-țaḥeṛṛit. 23Lameɛna mmi-s n taklit-nni, ilul-ed s lebɣi n wemdan, ma d mmi-s n tḥeṛṛit-nni, ilul-ed ɣef ddemma n lemɛahda n Sidi Ṛebbi. 24Taqsiṭ-agi tesɛa lmeɛna nniḍen : snat n tilawin-agi țusemmant d sin leɛqud : yiwen n leɛqed d win n wedrar n Sinay i d-ițaǧǧan aklan, yeɛni : d Haǧiṛa. 25Haǧiṛa, d adrar n Sinay yellan di tmurt n waɛṛaben, tețmettil-ed tamdint n Lquds n tura, i gellan ț-țaklit s nețțat s warraw-is. 26Lameɛna tamdint n Lquds yellan deg igenwan ț-țaḥeṛṛit, d nețțat i d yemma-tneɣ.\n27Axaṭer yura : Efṛeḥ kemm a tiɛiqeṛt ur nețțarew ara ! Ɛeggeḍ s lfeṛḥ kemm ur nessin lewjaɛ n tarrawt ! Axaṭer tameṭṭut yețwaḥeqṛen, aț-țes ɛu dderya akteṛ n tin yesɛan argaz-is .\n28Ma d kunwi ay atmaten, d arraw n lemɛahda i tellam am Isḥaq. 29Zik-nni, win i d-ilulen s lebɣi n wemdan ițqehhiṛ win i d-ilulen s lebɣi n Ṛṛuḥ n Ṛebbi, akka i gella lḥal ar ass-a.\n30Lameɛna d acu yuran di tira iqedsen ? Enfu taklit d mmi-s ;axaṭer mmi-s n taklit ur ilaq ara ad iwṛet akk-d mmi-s n tmeṭṭut taḥeṛṛit .\n31Akka ay atmaten, ur nelli ara d arraw n taklit lameɛna d arraw n tmeṭṭut taḥeṛṛit.


url: =Tamurt Yukrayin tuɣal am teslit, irgazen ttnaɣen fell-as anwa ara tt-yawin - Tamurt | Isallen n tmurt\nHome Amadal Tamurt Yukrayin tuɣal am teslit, irgazen ttnaɣen fell-as anwa ara tt-yawin\nYukrayin, anwa ara tt-yawin ? (Foto espace manager)\nYUKRAYIN (TAMURT) – Ass n 24 Furar 2022 Iɛessekriyen irussiyen ẓeḍmen ɣef tmur n Yukrayin. Tiwlafin i d-iskanayen arrac, tilawin, irgazen iregglen s imeṭṭawen si lbumbat, smektant-yi-d ɣef wakud n lgirra n 1954-1962 di tmurt-nneɣ, asmi nreggel si lbumbat i d-yetteɣlayen ɣef tudrin-nneɣ, nteffer deg iɣeẓrawen. Annect-a yerna-d ɣer lgirrat di tmura nniḍen i yellan yakan. Ihi tewwet tjenwit di tɛebbuṭ-iw, nniɣ : Acuɣer, acuɣer tawaɣit-a?\nAlmanen din din ldin tiwwura-nsen i Yukraniyin i d-irewlen si lgirra. Bedden ɣur-sen mačči d kra. Annect-a ufiɣ-t dayen yelhan, maca mmektiɣ-d daɣen amek tamurt n Lalman akk d tmura nniḍen n L’OTAN znuzun sslaḥ-nsen i tmura nniḍen (régimes dictatoriaux), neqqen s yess ula d arrac. S wakka ttaken afus daɣen i yad irekkḍen izerfan n wemdan.\nAlmanen, akken ttwalaɣ nekk, sseknen-d tura udmawen-nsen n tidet: Lemmer ufan tilaq ur d-ttasen ara ɣer tmurt-nsen imdanen ur nesɛi udmawen i sɛan nutni, d imellalen (icebḥanen) yernu d imasiḥiyen illan xersum deg yidles. (D acu kan mačči Almanen akk akka!).\nNekk ttwaliɣ mačči kan adabu alman akk d ikabaren i d-ibegsen ad fken ayen sɛan d sslaḥ akk, iṣurdiyen akk d wayen nniḍen i tmurt n Yukrayin, iwakken ad kemmeln lgirra mgal aselway n Russ, maca am akken amur ameqqran deg walmanen qqaren yessefk ad yexdem yiwen kra yellan iwakken ad yeḥbes yiwen aselway n Russ. Am akken yeffeɣ-iten wallaɣ.\nAm akken ufan-d ssebba s lgirra n Russ mgal Yukrayin iwakken ad uɣalen ula d nutni d tamurt n lgirra. Am akken ttun d acu nnan asmi terfra lgirra n umaḍal tis snat. Imiren nnan, werǧin Lalman ad ger iman-is di kra n lgirra deg umaḍal. Tura Almanen uɣalen am akken ttheggin iman-nsen i lgirra iseggasen i d-iteddun. Nnan atan ad fken 100 imelyaren n € i tridsa-nsen (iɛessekriyen-nsen). Akabar n izegzawen (Les verts) yellan mgal L’OTAN, mgal lgirra, tura d netta iyečča wul nezzeh, nnan ad fken sslaḥ ameqqran i tmurt n Yukrayin. Ɣilen s wakka ar ad ḥebsen lgirra, ad ɣelben tamurt n Russ.\nTimura n L’OTAN deg tama nnent ur ggarent ara iman-nsent di lgirra, deg tama nniḍen ttaken sslaḥ i tmurt n Yukrayin, qqaren iwakken imezdaɣ-is ad setnen ɣef iman-nsen.\nTaggara uɣalen ttaken-as ula d sslaḥ ameqqran iwakken ad ẓeḍmen ɣef ucengu-nsen arussi. S wakka nnan tamurt Yukrayin tezmer ad teɣleb Russ. Aselway n Yukrayin Zelenski yessutur i tmura n L’OTAN mačči kan sslaḥ maca yessutur ad kecment ɣer lgirra mgal tamurt n Russ. Yessutur ad tekcem tmurt-is ɣer L’OTAN tura yakan. Am akken iɣil amaḍal merra yessefk a s-fken afus s sslaḥ akkd wayen nniḍen, ɣas ma tekker lgirra tamaḍalt ar‘ ad yenɣen ahat aṭas n yimdanen. Ihi s sslaḥ i ittaken i Yukrayin am win irennun isɣaren i tmes.\nAselway n Marikan (USA) Joe Biden yergem asalway n tmurt n Russ Wladimir Poutine, yenna-yas kečč d agezzar, yenna yessefk ad yettwikkes d aselway n tmurt n Russ. Am akken ur yeẓri ara aselway n Russ mačči d aselwa n Libya n zik-nni neɣ n tmura nniḍen. Am akken yettu tamurt n Russ ɣur-s sslaḥ amaɛur neɣ amek ? Am uselaway n Marika am iselwayen n tmura n L’OTAN nniḍen neǧǧɛen aselway n Russ iwakken ad yexdem tawaɣit tameqqrant ar‘ ad isnegren ahat amaḍal merra. Neɣ ẓran ur ixeddem ara annect-a? Tiwuɣa, lgirrat n tmura n L’OTAN mačči d yiwet yemmal-itt-d yiwen da.\nNekk akken walaɣ, ayen iizemren ahat ad yeḥbes lgirra di tmurt n Yukrayin :\nTamezwarut d timura n L’OTAN ma nnant i uselway n Russ : werǧin ad ǧǧent tamurt Yukrayin ad tekcem ɣer L’OTAN.\nTis snat Tamurt n Yukrayin ad temsefhem akkd d udabu n Russ anida ar’ ad ilint tlisa ger-asen.\nAnnect-a tugi-t L’OTAN. Aselway n unadabu n tmurt n Lalman Olaf Scholz i yenna i useway n tmurt n Russ Wladimir Poutine: Tamurt Yukrayin ur tkeččem azekka ɣer L’OTAN ur tkeččem seldazekka. Wladimir Poutine yenna-yas: I smana i d-iteddun?.\nAseggas n 2006 L’OTAN tenna ad teldi tiwwura-s i Yukrayin. Aseggas 2007 yerra-yasen-d uselway n Russ di München/Lalman, werǧin yezmer ad yeqbel annect-a. Tamurt n Yukrayin yellan ɣef tilist n tmurt n Russ teččur tura yakan d sslaḥ n tmura n L’OTAN . Annect-a yesserfay aselway n Russ, yernu yesɛa azref ad yerfu.\nAṭas n yad yeqqaren, aselway Poutine mačči d annect-a kan iyebɣa. Iswi-ines d tuṭṭfa n tmurt Yukrayin, ad tuɣal d akal n tmurt n Russ. Nekk annect-a ur ḥsiɣ ara ad yeḍru. Llan yad yeqqaren, tamurt n Russ ur tebɣi ara timura i s-d-yezzin ad uɣalent d timura anida ar ad tili tugdut. Aselway n tmurt n Russ yeqqar, timura n L’OTAN iswi-nsen d aseɣli n tmurt n Russ s ufus n tmura am Yukrayin. Ihi tamurt n Yukrayin tuɣal am teslit, ttanaɣen fell-as yirgazen anwa ar’ a tt-yawin.\nPrevious articleAmek ara yili uzekka\nNext articleUssan n imuras di tmurt taqvaylit


url: =Tala uMaziɣ: Awfus amaynut n tutlayt tamaziɣt – Sadaq Bendali\nAwfus amaynut n tutlayt tamaziɣt – Sadaq Bendali\n« Adlis-a, d yiwen n wallal i d-nga ger ifassen n yal win yebɣan ad yesnerni aswir-is, di tutlayt. D anelmad, d aselmad neɣ d wayeḍ, nessaram kan ad t-afen d tagnit i usilqey n tmusniwin-nsen.\nI usihrew n tegzi d usemres, nefka-d azal n yal awal amaziɣ s tutlayt tafransist. Si tama, nesfallat akken ad yefk waya, ugar ufud i waṭas n yemdanen ; si tama nniḍen, nebɣa ad yili d asebɣes i wiyeḍ, i tuɣalin ɣer tutlayt-nsen neɣ i usekfel n Tmaziɣt. »\nTélécharger Le nouveau manuel de langue amazighe - Awfus amaynut n tutlayt tamaziɣt – Sadaq Bendali – HCA 2007 – PDF 167 pages


url: =Tajmilt i wezefan ameqran Muḥend U Yidir BUARUBA - Tamurt | Isallen n tmurt\nHome Idles Tajmilt i wezefan ameqran Muḥend U Yidir BUARUBA\n5 Dujember 2015\n(TAMURT) – Mas Muḥend U Yidir BUARABA, ilul d di taddert n Sidi Yahia di Cemini, din i yesεedda temẓi is. Yekcem γer Radio ti s snat n teqvaylit, yella kan 18 iseggwasen di lεemṛ is. Yevda yetmahal di tesgilt n imeẓyanen.\nDeg iseggwasen agi ineggura, yuγal yetwasen aṭas d azefan di tcequfin n tmelaɣt n « Wexxam n Dda Meẓyan » i deg yetwasen s yisem n Dda VELAID . Deg wurar is yiwen ur yezmir ad yettu aṣeḍṣu s d wawalen s i yeṣeḍsen yal aεeggal aqvayli deg wexxam is.\nAm akken i qqaren imezwura : « Nekka d seg akal ad nuɣal s akal ».\nS yisem n UNAVAḌ AQVAYLI UΣḌIL, s yisem iw d Taneɣlaft n Tutlayt d Yedles iqvayliyen, ad as yaɛfu Yilu, yazen d sver i yemawlan is.\nMassa Sakina AIT AHMED\nMuḥend U Yidir BUARUBA\nPrevious articleAss n 12 deg yannayer, ad d-aɣeɣ adlis n Tmaziɣt\nNext articleUssan n Leɛwacer n „Sidna Ɛissa“ di Lalman


url: =Mark 12 Sidna Ɛisa yebda ițmeslay-asen s lemtul : Yiwen wergaz yeẓẓa tafeṛṛant, izeṛṛeb-iț, yeɣza amkan i tɛeṣṣart n tẓurin yerna yebna taxxamt n tɛessast. Issekra-ț i ixemmasen n tfeṛṛant imiren iṛuḥ ad yinig.\nKabyle(i) 1 Sidna Ɛisa yebda ițmeslay-asen s lemtul : Yiwen wergaz yeẓẓa tafeṛṛant, izeṛṛeb-iț, yeɣza amkan i tɛeṣṣart n tẓurin yerna yebna taxxamt n tɛessast. Issekra-ț i ixemmasen n tfeṛṛant imiren iṛuḥ ad yinig. 2 Mi d-yewweḍ lweqt n tẓurin, iceggeɛ aqeddac-is ɣer ixemmasen-nni iwakken a s-d-fken amur-is. 3 Meɛna ṭṭfen aqeddac-nni, wwten-t, qecɛen-t ifassen-is d ilmawen. 4 Iceggeɛ-asen aqeddac wis sin, reggmen-t yerna wwten-t ula d nețța ɣer uqeṛṛuy. 5 Iceggeɛ-asen aqeddac wis tlata, wagi nɣan-t. Iceggeɛ-asen aṭas iqeddacen nniḍen, kra nɣan-ten kra wten-ten . 6 Yeqqim-as-d anagar mmi-s ameɛzuz. Iceggeɛ-it d aneggaru ɣuṛ-sen, yenna : « ahat a t-qadṛen imi d mmi. » 7 Meɛna ixemmasen-agi nnan wway gar-asen : « atan win ara iweṛten! Ekkret a t-nenneɣ iwakken lweṛt nni ad yuɣal d ayla-nneɣ!» 8 ?ṭfen-t-id wwten-t armi yemmut, imiren ḍeggṛen-t ɣer beṛṛa n tfeṛṛant. 9 D acu ara yexdem tura bab n tfeṛṛant ? A d-yas nețța s yiman-is, ad ineɣ ixemmasen-nni ad yernu ad iwekkel tafeṛṛant-nni i wiyaḍ. 10 Eɛni ur teɣṛim ara awal-agi n tira iqedsen ? Adɣaɣ i ḍeggṛen wid ibennun, d nețța i guɣalen d azṛu alemmas yeṭṭfen lebni. 11 Ayagi yekka-d s ɣuṛ Sidi Ṛebbi, yerna ɣer ɣuṛ-nneɣ d ayen i gessewhamen! 12 Faqen belli fell-asen i d-yewwi lemtel-agi. Bɣan a t-ṭṭfen imiren, lameɛna uggaden lɣaci; dɣa ǧǧan-t, ṛuḥen. 13 Kra ifariziyen akk-d kra seg wid yellan si terbaɛt n Hiṛudus, ceggɛen ɣer Sidna Ɛisa iwakken a t-id-sseɣlin deg wawal akken a t-ṭṭfen s imeslayen-is. 14 Usan-d nnan-as : A Sidi, neẓra belli theddṛeḍ ṣṣeḥ, ur txeddmeḍ ara lxilaf ger yemdanen, tesselmadeḍ abrid n Ṛebbi s tideț. Ini-yaɣ-d : d leḥlal neɣ d leḥṛam fell-aɣ ma nxelleṣ tabzert i wugellid Qayṣer (yesṭeɛmeṛen tamurt-nneɣ) ? 15 Sidna Ɛisa ifaq i tḥila-nsen, yenna-yasen : Acuɣer i yi-d-tneddim tifxeț ? Awit-iyi-d aṣurdi iwakken a t-ẓreɣ. 16 Fkan-as-d aṣurdi dɣa yenna yasen : Udem-agi d wayen yuran fell-as wi ten-ilan ? Nnan-as : N Qayṣer. Imiren Sidna Ɛisa yenna-yasen : 17 Erret ihi i Qayṣer ayen yellan n Qayṣeṛ, terrem i Ṛebbi ayen yellan n Ṛebbi. Qqimen wehmen deg-s. 18 Isaduqiyen yellan d wid ur nețțamen ara s ḥeggu n lmegtin, usan-d ɣer Sidna Ɛisa steqsan-t : 19 A Sidi, atan wayen i ɣ-d yeǧǧa Sidna Musa di ccariɛa : Ma yella yemmut wergaz yeǧǧa-d tameṭṭut-is, m'ur yesɛi ara dderya, ilaq gma-s ad yerr tameṭṭut-nni iwakken a d-yesɛu dderya i gma-s yemmuten. 20 Llan ihi sebɛa watmaten : amezwaru yezweǧ yuɣal yemmut ur d-yeǧǧi ara dderya. 21 Wis sin yuɣ taǧǧalt-nni, yemmut ula d nețța mbla ma yeǧǧa-d dderya. Akken daɣen i tedṛa d wis tlata, 22 ula d yiwen si sebɛa-nni i gzewǧen yid-es ur d-yeǧǧi dderya. ?er taggara, ula ț-țameṭṭut-nni temmut. 23 Asmi ara d-ḥyun lmegtin, anwa si sebɛa watmaten-nni ara ț-yesɛun ț-țameṭṭut-is imi i ț-uɣen di sebɛa yid-sen ? 24 Sidna Ɛisa yerra-yasen : Tɣelṭem! Ur tefhimem tira iqedsen, ur tessinem tazmert n Ṛebbi. 25 Axaṭer ass n ḥeggu n lmegtin, irgazen ț-țlawin ur țemyezwaǧen ara, lameɛna ad ilin am lmalayekkat deg igenwan. 26 Ma d ayen yeɛnan ḥeggu n lmegtin, leɛmeṛ ur teɣṛim di tektabt n Musa, mi t-id-iluɛa Sidi Ṛebbi zdat udarnu ireqqen ? Yenna-yas-d : Nekk d Illu n Ibṛahim, d Illu n Isḥaq, d Illu n Yeɛqub. 27 Ihi Ṛebbi mačči d Illu n lmegtin i gella, lameɛna d Illu n wid yeddren. S tideț, atan tɣelṭem aṭas. 28 Yiwen n umusnaw n ccariɛa mi geẓra Sidna Ɛisa ijaweb akken ilaq, iqeṛṛeb ɣuṛ-es yenna-yas : Anwa i d lameṛ ameqqran di ccariɛa ? 29 Sidna Ɛisa yerra-yas : Atah lameṛ ameqqran : ?ess-ed ay agdud n Isṛail! Sidi Ṛebbi-nneɣ d yiwen. 30 Ilaq aț-țḥemmleḍ Sidi Ṛebbi s wul-ik, s teṛwiḥt-ik akk, s wayen yellan di tezmert-ik akk-d lɛeqliya-k meṛṛa . 31 Atah wis sin : Ilaq aț-țḥemleḍ lɣiṛ-ik am yiman-ik. Ulac lameṛ yugaren wigi. 32 Lɛalem-nni yenna-yas : ?-țideț a Sidi! Ayen i d-tenniḍ d ṣṣeḥ; Ṛebbi d yiwen ulac wayeḍ. 33 Yerna ma nḥemmel-it s wul-nneɣ, s lɛeqliya-nneɣ, akk-d wayen yellan di țezmert-nneɣ meṛṛa, ma nḥemmel daɣen lɣiṛ-nneɣ am yiman-nneɣ, annect-agi axiṛ n iseflawen akk-d lewɛadi. 34 Sidna Ɛisa mi t-iwala ijaweb-ed s tmusni, yenna-yas : Ur tebɛideḍ ara ɣef tgelda n Sidi Ṛebbi. Ulac win i s-d-yernan asteqsi nniḍen. 35 Mi gella Sidna Ɛisa yesselmad di lǧameɛ iqedsen yenna : Amek armi imusnawen n ccariɛa qqaṛen-d belli Lmasiḥ d mmi-s n Sidna Dawed ? 36 S Ṛṛuḥ iqedsen i d-yenna Dawed s yiman-is : Sidi Ṛebbi yenna-d i Sidi : Qqim ɣer tama-w tayeffust alamma rriɣ iɛdawen-ik seddaw iḍaṛṛen-ik. 37 Dawed s yiman-is issawel-as « a Sidi », amek ihi yezmer ad yili d mmi-s ? Aṭas n lɣaci i s-yesmeḥsisen s lfeṛḥ. 38 Sidna Ɛisa yesselmad lɣaci yeqqaṛ-asen : ?adret daɣen iman-nwen ɣef yimusnawen n ccariɛa i gḥemmlen ad ḥewwsen s ijellaben iɣezfanen, ḥemmlen daɣen ad selmen fell-asen medden di leswaq; 39 țextiṛin imukan imezwura di leǧwameɛ akk-d imukan lɛali di tmeɣṛiwin, lameɛna 40 tețțen ayla n tuǧǧal; ssiɣzifen taẓallit iwakken a ten-id-walin yemdanen. Lɛiqab-nsen ad yili d ameqqran! 41 Sidna Ɛisa yella yeqqim deg umkan iqublen asenduq i deg srusun lewɛadi, yețmuqul amek srusuyen lɣaci lewɛadi-nsen. Aṭas n imeṛkantiyen yeggaren xiṛella n yedrimen. 42 Tusa-d yiwet n taǧǧalt tigellilt tessers sin iṣurdiyen yesɛan azal n ṛebɛa twiztin n lfeṭṭa. 43 Sidna Ɛisa yessawel i inelmaden-is, yenna yasen : A wen-d-iniɣ tideț : lweɛda i tessers taǧǧalt-agi taẓawalit, tugar akk lewɛadi i ssersen wiyaḍ. 44 Axaṭer wiyaḍ seddqen seg wayen sɛan d zzyada, ma d nețțat tseddeq ciṭṭuh-nni s wacu ara tɛic.\nMark 12:1 Cross References - Kabyle


url: =Tafranin di Marikan - Tamurt | Isallen n tmurt\nHome Amadal Tafranin di Marikan\nTafranin di Marikan\n26 Ibrir 2016\nAra d-teddunt tafranin di Marikan, tamurt Iwunak Idduklen. Obama ikfa sin imandaten ines. Akken ittwaru di tmenḍawt ur izmir ara ad d-ived i tikkelt tis qrad. Dγa sin ikuvar imeqranen n tmurt Democrate, amagday, ak d Republican, agdudan, ara ttuqimen timzezilt akken ad d-svedden yiwen ugensas, ara yilin d udem nsen. Akavar agdudan d win n Obama, d win imalen akka cwiṭ ar uzelmaḍ xas akken izelmaḍen n Marikan amzun lleγẓamen imi ur zzelmḍen ara aṭas. Maca am akka. Ma d akavar a agdudan n at uyeffus, d wid umi tmal tmuγli ar uyeffus ama di tdamsa ama di tmetti d tikli-is s umata. D iquranen.\nDi tama n igdudanen qqimen-d sin n imazwaren. Hillary Clinton, tameṭṭut n Bill Clinton illan yagi d aselway n tmurt, ak d Bernie Sanders asinatur n uwanek n Vermont. Bernie imal ugar n Hillary ar uzelmaḍ u ara issawal ar tegrawla. Maca ara assa d Hillary i izwaren imi terveḥ tafranin n usveddi neγ n ufran umazwar deg aṭas iwunak. Iwunak γur sen inesmugal u nutni ara i ifarnen win ara d-iveden, amazwar ukavar ar tefranin tiselwayin di nujember. Akka i d anagraw ikavaren di Marikan.\nDi tama tayeffust, ar ukavar agdudan neγ akken ittwassen s teglizit GOP (Grand Old Party) iqqim-ed Donald Trump adaḥduḥ ak d Ted Cruz. Musa lḥajj lḥajj Musa. I sin yiwen yixef nsen: ddin neγ asγan, leslaḥ, asemẓi n udavu, lgirrat mgal kra n win i ten yugin, atg. Xarttum macci d ayen issefraḥen. D tikta tizikanin, d timuγliwin isedḍen i ten iccuren. Ula d akeswaḥ nni n John Kasich i ten id-iṭṭafaren s deffir yiwen-is ula d netta.\nXarttum ad d-qqimen kan sin imazwaren n sin ikavaren imeqranen ar taframin n nujember. Win irevḥen ad iṭṭef adavu u ad ikcem ar uxxam amellal ar yennayer i manda n 4 issegassen. Amahil uselway n Marikan macci d ayen fessusen imi amaḍal d turni ad ezzi γur-es, ad t-imuqel u myal yiwen dacu ara issuter deg-s, dacu ara issirem γur es.\nPrevious articleImal n tezwawt atan deg ifassen n Izwawen\nNext articleAtentin gar ifassen n Vuâziz d Ferḥat\nmakiste convainvu 22 Dujember 2018\tAt\t6h06\nAzul fellawen ay ineghmassen n tamurt.info\nLeqdic n wen yuklal leqdar. Tanmirt ttamuqrant tettveginmagh-d belli taqvaylit tezmar attili tt-utlayt n tira. Maca, vighigh ad gregh tamawt af kra isekkilen ud yettvanen ara deg idhrissen id ttarum yessiw3iren tighrin n kra n Walwalen. Ma yella wamek ara s-dafem tifrat. Tanmirt s tusda\nmakiste convainvu 22 Dujember 2018\tAt\t8h44\nmakiste convainvu 8 Maggu 2016\tAt\t1h08


url: =Wp/shi/Agadir Uflla - Wikimedia Incubator\n< Wp | shiWp > shi > Agadir Uflla\nⴰⴳⴰⴷⵉⵔ ⵓⴼⵍⵍⴰ (taclḥit)\nIxrban n Agadir uflla\nTis-sḍis d mraw\nIɣrm n Agadir Uflla iga yan ugadir bahra ittawssan ɣ tmazirt n Lmɣrib, ila atig dar imzdaɣ n Ugadir d iṭṭaf yan umzruy imqqurn, ɣin aɣ tn tkka tamdint taqburt n Ugadir, iḍr d gis bzzaf mur zlzal lli d izrin f tamdint ad ɣ usggwas n 1960, iga d ɣila ɣar ixrban.\n2.1 Manka s ittuybna iɣrm\n3 Iɣrm lliɣ sul tgadda\n4 Iɣrm ɣilad\nIsm nns d ittawsan ddu wassaɣ n Agadir uflla, li d ikkan tutlayt taclḥit, ɛnan sis agadir lli d illan ɣ uflla, acku illa iɣrm ad ɣ iggi yan udrar illan ɣ tuẓẓumt n lmdint, d ar itbayyan zɣ izddar zund iɣ illa ɣ uflla. Gan as yism ad n Agadir uflla. d nttat nit aɣ tusi tamdint n ugadir yism nns aylliɣ tga ɣila s yism Agadir.\nittuyssas iɣrm ad n Agadir Uflla ɣ usggas n 1540 s ifassn n uṣulṭan Muḥammad Ccix Ssaɛdi fad ad itḥkkm ɣ imnɣi nns mgar ibrṭqqiziyn lli d israqrrn ddu udrar ɣ usggas n 1470 lliɣ tn kkan ar tllin s ubrid s Lhnd. Bnnan ɣ uftas taman yill yan ugadir ɣ udɣar nna ɣ tlla tuddurt n Funti ɣilad. d bnan ula ɣ taman udrar yan lburj yaḍn fad att sis ḍufn. Ɣayd ad yujjan Isaɛdiyn ad bnun iɣrm ɣ afa n udrar ann nit.\nManka s ittuybna iɣrm\nIttuybna iɣrm zɣ umzwaru fad ad sis mmaɣn bac ad sis ḥmun tamdint d uftas nns zɣ irumiyn d ubrrani.\nAsggʷas n 1505: Isrs-d Aqḍban abrṭqqizi Jwaw Lupiz Di Sikwira iẓṛan imzwura n ubnnu n yan lqlɛa imẓẓiyn fad ad iḥmi aɣbalu n waman mmimnin.\nAsggʷas n 1511: Hjmn tiqbilin tisusiyin lhujum nnsn amzwaru f ibrṭqqizn lli d istaqrn ɣ ugadir.\nƔ usggʷas n 1513: Isɣa ugllid abrṭqqizi Manwil Amzwaru agadir ann mẓẓiyn d iga y'as s yism Santa Kruz Di Kip Di Jir ("Santa Kruz Du Kapu Di Ajwir")\nAsggʷas n 1536: Iɛln aṣulṭan alqaym bi amr llah assaɛdi s imnɣi mgal ibrṭqqizn aylliɣ yumẓ iwis Muḥammad Ccix Ssaɛdi f tamdint.\nAsggʷas n 1540: Yaɣul-d nɣ yuḍa-d Muḥammad Ccix nttan aygan amɣar anbbaḍ, ibna iɣrm, iga y'as ṣṣuṛ bac ast iḥṣn, d isḥiyyl gr 40 ar 50 mikḥala bac ad dafɛn f tamdint.\nIɣrm lliɣ sul tgadda\nAɣaras n Agadir uflla\nAgadir zɣ afa n Agadir uflla\nAgadir uflla ɣ yiḍ\nAftas n Agadir zɣ afa n Agadir uflla\nAggur n Taɣrma\nRetrieved from "https://incubator.wikimedia.org/w/index.php?title=Wp/shi/Agadir_Uflla&oldid=5103811"


url: =Timenghiwt n Izem - TAMAZGHA le site berbériste\nAccueil > S tmazight > Timenghiwt n Izem\nWagi d alɣu d-tga tiddukla AFAFA, yettilin di Lil (Fṛansa), ɣef tmettant n Yizem (Σumar Xaleq) i nɣan kra n iεeṛbuben i yẓedmen ass n 27 di yannayer, di teɣremt n Amurakuc, ɣef kra n inelmaden Imaziɣen, di tesdawit. S ijenwiyen d tcuqar iẓedmen fellasen. Tugti deg inelmaden-nni Imaziɣen ttwaɣen, kecmen ar sbiṭer. Mači t-tikelt tamenzut i d-teḍra taluft am tagi. Yal tikelt ittban-ed kan akka ufus n udabu ameṛṛuki yettikin di texnanasin agi.\nAss n umhad 28 g yennayer 2016, ittunɣa umeɣnas Σumar XALEQ, itsen wussan hill deffer n titi-nnes g tesdawit Qaḍi Σeyyaḍ n Merrakec. Ass-nnaɣ n sed 23 yennayer 2016, tebbey ɣifs yat tkabart n yiterrasen izdin d yiremmaɣen n Puliẓaryu, abrid, uten-t s yijenway d tgelzam. Takabart-ddeɣ tuta awed kuẓ n yimeɣnasen yaḍen imaziɣen. Ttyagsen awed nitni.\nΣumar XALEQ, ittyasnen s "Yizem" yiwen g yimeɣnasen n Umussu Amaziɣ g Tesdawit n Merrakec. Iremmaɣen t-inɣan ur qqimin allig ṛmin uten-t. Ran ad nɣen tabɣest-nnes d yiniɣi-nnes ɣef tmust tamaziɣt agensu n tesdawit.\nTamesmunt AFAFA da tettlaɣa iwes-nnes i twacult n Σumar XALEQ g twaɣit-ddeɣ taberrkant tettidir. Da awed tettlaɣa iwes-nnes i Umussu Amaziɣ g tesdawitin akw n tmurt n Tmazɣa Tutrimt (Merruk).\nTamesmunt da tessutur g Umussu Amaziɣ asdwan ad ismun awal-nnes, ad isdus iɣef-nnes af ad yiɣiy ad irar titiwat. Ur ilaq menɣiwt n Yizem ad tettyattu.\nUr ilaq awed ad neqqel s kra g tgwemma n uzref n Merruk g tezdeɣ tareɣdemt seg lli aya. Teffeɣ-tent teflest. Ayennaɣ ag ilaq ad nerẓem allen, nedmu, af ad ur d diɣ irẓem udabu i yiremmaɣen inɣan Izem.\nTUDERT I TMAZIΓT.\nLil, ass n 30 g Yennayer 2016\nKečč yerran iman-ik d agrawliw, kečč yelḥan deg yiberdan d iseggasen terniḍ leɛyaḍ, tenwiḍ tewwḍeḍ (...)


url: =Yella-d usfugel-is deg yal tama n Tmurt - La Dépêche de Kabylie\nAccueil Tamazight Yella-d usfugel-is deg yal tama n Tmurt\nAMENZU N YENNAYER - Ixf n useggas ɣer yimaziɣen\nYella-d usfugel-is deg yal tama n Tmurt\nAm yal aseggas, ttqabalent Yimaziɣen amenzu n Yennayer s lferḥ d ameqqṛan. Ama deg yixxamen, deg tddukkliwin neɣ deg yiɣerbazen. Yennayer, yuɣal d ansay, neɣ d azamul ɣlayen deg tudert n yal Amaziɣ. Daymi i sfuggulen amenzu n Yennayer neɣ taggurt n useggas amaynut n Yimaziɣen. Aseggas-a, yella-d usfugel unṣib sɣur Aseqqamu unnig n timmuzɣa deg lwilaya n Tipaza. Am awkken i t-sfuglen deg aɣerbaz n tmurt n Lezzayer. D tidet, amur ageɛmir n yimaziɣen, ẓṛan d acu-t yennayer, meεna llan wid ur nezṛi s umezruy-is.\nTtwalin-t kan d ttiεad i tuččit, d ccna d ccḍeḥ. Am warrac imecṭaḥ, imi azgen deg-sen, ad ten-tesseqṣiḍ d acu-t yennayer, ad ak-d-rren d aseggas amaynut kan. Γef waya, i εemmden yimḍebbṛen n uɣerbaz amenzu n At Saci, di tecwawt-nsen, tanemhalt-is Massa ( L.Ǧ ), ad tili tmeɣṛa n usfuggel n yennayer n tikkelt-a, d tamsirt ɣef yennayer d umezruy-is, uqbel ad tili d tameɣṛa i lmakla d ccna. Deg temsirt-a, tessegza-d yiwet n tselmadt i warrac, belli yennayer d ayyur amenzu n useggas n Yimaziɣen kan. Terna temlay-asen-d belli d Imaziɣen i d agdud amezwaru di ddunit.\nMa yella ɣef leḥsab n yimaziɣen ayweq i yebda, tenna-asen belli yebda segmi i yesseɣleb ugellid Cacnaq ɣef uferεun i yellan yeḥkem tamurt n Maṣeṛ. Ayen i yesswehmen arrac ugar, imi i asen-tenna belli nugar lejnas-nniḍen s 950 n yiseggasen. Imir-n bdan ttṣerfiqen, ttεeggiḍen Anwi wigi? D Imaziɣen! Am wakken, i asen-temmeslay ɣef wansayen-nsen deg umenzu n yennayer. Dɣa tefka tagnit imir-n i warrac, i wakken ad d-inin ayen i ssnen ɣef umenzu n Yennayer. Dinna i d-iban zzux i kesben warrac imecṭaḥ deg wulawen-nsen, imi d Imaziɣen i llan. Seld tamsirt-a i ten-ineffεen aṭaṣ, kecmen warrac ɣer tzeqqa anda i tres tuččit i d-wwin nutni d yimawlan-nsen.\nYal ṣṣenf yella, ama d tiɣrifin, berkukes, ameqful neɣ d lesfenj. Ula d seksu n ubiṣaṛ, d win n uyaẓiḍ, llan di ttiεad. Aredmani, ččan warrac, zdin gar-asen d yiselmaden, d yimawlan n warrac, taswiεt n taḍṣa d ucmummeḥ. Imi ssulin lmakla, fkan-as i usefru azal-is, dɣa ddeqs n yinelmaden i d-yewwin isefra ɣef Yennayer. Syin akkin, yeggeḍ-d lawan n ccdiḥ, yerna d yiwen n uqcic i d-yewwin ṭṭbel, yettḍebbil akken ilaq. Ineglusen imecṭaḥ, yehwa-asen wannect-nni nezzeh. Ayagi yettban-d, deg teḍṣa i yugin ad yexḍu icenfiren-nsen.\nDi taggara, nefka awal i yiwet n teqcict, dɣa tenna-aɣ-d: « ttzuxxuɣ imi d Tamaziɣt i lliɣ, ssarameɣ aseggas ameggaz i yimaziɣen anda ma llan». Ula d nukni seg tama-nneɣ, ad awen-d-nini aseggas ameggaz, d win ara awen-d-yawin talwit d tezmert, d wayen lεali.


url: =Ibn Yūsuf, Maḥmūd Fajjāl - LC Linked Data Service: Authorities and Vocabularies | Library of Congress\nIbn Yūsuf, Maḥmūd Fajjāl\nابن يوسف، محمود فجال\nبن يوسف، محمود فجال\nفجال، محمود بن يوسف\nFajjāl, Maḥmūd ibn Yūsuf\nfound: His al-Naḥw qānūn al-lughah wa-mīzān taqwīmihā, 1982:t.p. (D. Maḥmūd Fajjāl ibn Yūsuf) p. 7 (ustādh al-naḥw, Kull. al-Sharīʻah wa-al-Lughah al-ʻArabīyah, bi-Abhā)\nfound: His al-Iṣbāḥ fī sharḥ al-Iqtirāḥ, 1989:t.p. (al-Duktūr Maḥmūd Fajjāl, raʼīs Qism al-Naḥw wa-al-Ṣarf, Kull. al-Lughah al-ʻArabīyah wa-al-ʻUlūm al-Ijtimāʻīyah, Jam. al-Imām Muḥammad ibn Saʻūd al-Islāmīyah, Abhā) p. 4 of cover, etc. (Dr. Mahmoud Fajjāl [in roman.]; Maḥmūd Fajjāl ibn Yūsuf)\nfound: Fayḍ nashr al-inshirāḥ min rawḍ ṭayy al-Iqtirāḥ, 2000:t.p. (al-Ustādh al-Duktūr Maḥmūd Yūsuf Fajjāl; ustādh fī al-naḥw wa-al-ṣarf bi-Jāmiʻat al-Imām Muḥammad ibn Saʻūd al-Islāmīyah, Kullīyat al-Sharīʻah wa-al-Dirāsāt al-Islāmīyah bi-al-Aḥsāʼ)\nfound: al-Kāfī fī sharḥ al-hādī, 2020:volume 1, title page (الأستاذ الدكتور محمود بن يوسف فجال = al-Ustādh al-Duktūr Maḥmūd ibn Yūsuf Fajjāl)


url: =Yeffeɣ-d ass n : Asinas, 11 Mayu 2021 08:39 Ɣran-t : 2 n tikkal\nAɣrud n tejṛa d-yettwawekkden n unfafad bu uqacuc yewweḍ ɣer 124.288, gar-asent 184 n tejṛa timaynutin. Aɣrud n tmettanin yewweḍ ɣer 3.335, ma d amḍan n yimuḍinen yejjin yewweḍ ɣer 86.554, ɣef wakken ay d-yenna ulɣu-a.\nSeg yidis niḍen, 22 n yimuḍinen ay yellan, imir-a, deg usesfer aneẓẓaw, ɣef wakken ay d-yerna uɣbalu-a.\nSeg tama niḍen, 29 n twilayin aydeg ur d-telli ula d yiwet n tejṛut deg tecrawt taneggarut. 14 n twilayin kelsent-d gar 1 d 9 n tejṛa, deg wakud aydeg 5 n twilayin kelsent-d ugar n 10 n tejṛa.\nYeffeɣ-d ass n : Asinas, 11 Mayu 2021 08:39 Taggayt : TADAWSA-TUSSNA-TASNASTWILT Ɣran-t : 2 n tikkal Bḍu


url: =Nutni d nekni (II) - Tamurt | Isallen n tmurt\nHome Idles Nutni d nekni (II)\n15 Γuct 2019\nTAMURT – Imtaɛrben* akked temtɛarbin, ɣursen tiɣawsiwin i ten-yecban : kerhen ad ilin waygarasen kan. Walaɣ-ten, greɣ-asen tamawt, yal tikelt seg zik, asmi lliɣ di tmanaɣt (Alger) deg iseggasen n 1970 n Bumedyen;yaɛni beqqun axaluḍ d kra yellan d amdan, atg… Deg leqhawi n Iqvayliyen di Lpari tamanaɣt, seg asmi d-zegreɣ ɣer Fransa armi d tura, rriɣ-asen diɣen s tamawt ar yiwet n tɣawsa tameqrant i yellan tban.\nAmedya: deg yiwet n tseddart*, ɣur-wen snat n leqhawi, yiwet n waɛrav, tayeḍ n uqvayli. Imsaɣen neɣ imsudar, d aɛraven deg tmeslayt, deg tneflayt*, fernen ttebrani n iqbayliyen wala tid n imtaɛraben am nutni.\nAlukan d unag (ar umdan amagnu*), ilaq ad ttarran ar wanida llan wid i ḥemmelen akken ad meslayen d widak wid i cerken tutlayt akked cetla*. Imdanen ukud sduklen tiliwsa* akked widak i mgaraden inukas*.\nIhi, akk-a i gan akk yemdanen i Tmazɣa anda qqnen laṣel-nsen ɣer Cerq Alemmas (M. Orient). Inna-k Abdellah Bunfur* deg awal-is (at- idekker Yillu s lxir) : “deg Tmazɣa, win ittmeslayt taɛrabt d aɛrab, win ittmeslayen tamaziɣt d amaziɣ”.\nNettwali-ten mara ttemzerdaben* ar ibistruten n iqbayliyen di Lpari, wala ar widak n watmaten-nsen n tutlayt. Yernu, xilla n waɛraben awal ttḥussun iman-nsen ttwacebblen mara sellen i iqbayliyen neɣ i ymaziɣen ttmeslayen waygar-asen s tutlayt taqbaylit. Teḍḍra yagi aṭṭas n tikal (tura qlilit) anda iɣ-d-ttlaɛin, iɣ-d-ttenddihen akken aɣ-id-inin a nehder s tegnawit-nsen*, s tpatwart nni n Bab Lwad. Akka, s usiged agi kkaten aɣ-sigwden akken a nesssusem, a nessiwel s tegnawit* neɣ a neggugem, aɣ-sebbutlen*.\nBeqqu-nsen akk-it, a nuɣal a nenker iman-nneɣ akken a nesbeɣ akken i sbeɣen yagi nutni. Inna diɣen deg awal-is Dda Muḥend Aɛrav, (ad fell-as Yillu yeḥemel): « Ben-Bella yebɣa aɣ- idul, yebɣa aɣ yerr d aɛraben, akken ad yekkes deg-neɣ leḥya akken a necbu atmaten-is…. tanmirt-ik a Sidi Rebbi, imi ddel aɛrav i yissem-is”.\nMara yili imeslayen ur ten-kfin ara, d rregmat iɣ-d-setbaɛen, neɣ d asmesxer ɣef amek i nettmeslay, i nettidir deg tmurt n Iqvayliyen. Yiwen umedya n uneggaf* n waɛraben-awal : Deg iseggasen-nni n Bumedyen, imtaɛrben ttemtɛarbin ɣur-sen « abrid srid, iserreḥ ar usmerged n uqbayli, d umaziɣ sumata. Iserreḥ-asen Sidi-t-sen « Vudeddyen Hzwari » nni nsen; “am yeqjan deg i yeṭṭafaren aɛeṭṭar », ameslub neɣ ssayel* mara d-iɛeddi ar ṭṭerf n taddart.\nDi tallit-nni n Boukheruba Md Ben-Brahim, yefka-asen ttesriḥ akken aɣ-aweḍen, aɣ-necben, aɣ fuhren*, aɣ-besṣen* akken aɣ-d-wehhin s uḍad amzun « belli d ixabiten, d ixeddaɛen i nella”. Neɣ diɣen akken is-qqaren wayga-asen :“ nekni d imeggan* n usdurneɣ* afransis”.\nSeg iseggasen nni, imeslayen agi ttwuran-d deg uɣmis n El-Moudjahed deg tefsut n tmanyin. Zerɛan-t diɣen deg isaragen* snezwin-t* di yal tama n tmurt. Ayagi akken ad d-beggenen, ad d-ɛeggnen aqbayli neɣ amaziɣ sumata d aɛrab u tutlayt-is d awal n yiwet n tindiwin n taɛrabt i yxelḍen ak d tlatinin n ruman. Qaran-as yakan : “wigi d dderya n ruman, mi i yruḥen, segran-d cetla-nsen di tmurt-nneɣ”!\n* Ayen d-uriɣ dagi, dayen i yaddan af uqbayli di tallit n Boumédien armi d tafsut n tmanyin.\nImtaɛrben: arabisés ou maghrébins/taseddart: trottoir/imsaɣen: clients\ntaneflayt : mentalité /amagnu: normal /cetla : origine /tiliwsa: affinité\ninukas : envies/temzerdaben: s’engouffrer/sebbutlen: complexer\nuneggaf : oppression/ssayel: mendiant, vagabond/waɛrav-awal: arabophone /fuhren: agresser /bexṣen:humilier /d imeggan*(agents\nusdurneɣ*(colonialisme /isaragen : conferences /snezwin-t : (diffuser\ntindiwin : variétés /tegnawit: parlé arabe de rue.\nPrevious articleNutni d nekni (I)\nNext articleNutni d nekni (III)